Innhold
Innholdsliste 🔎︎

# Bildefilterlinja

Denne knappen på bildeverktøylinja åpner filterlinja, som lar deg bruke forskjellige filtre på det valgte bildet.

Filter

## Snu

Snur om fargeverdiene i et fargebilde, eller lysstyrkeverdiene i et bilde i gråtoner eller svart-hvitt, slik at du får et negativ. Bruk filteret en gang til for å gjøre om effekten.

Snu

## Gjør jevnere

Gjør bildet mykere eller mer uskarpt ved hjelp av et lavpassfilter.

Gjør jevnere

## Gjør skarpere

Gjør bildet skarpere ved hjelp av et høypassfilter.

Gjør skarpere

## Fjern støy

Fjerner støy i bildet ved hjelp av et medianfilter.

Fjern støy

## Solarisering

Åpner et dialogvindu der du kan styre solariseringseffekten. Solarisering er en effekt som får bildet til å se ut som det har kommet for mye lys på filmen under fremkalling. Fargene snus delvis om.

Solarisering

### Parametre

Velg grad av og type solarisering.

### Grenseverdi

Velg hvor lyst bildet skal vises (i prosent). Alle bildepunkter som er lysere enn det du velger vil bli solarisert.

### Snu

Kryss av her hvis bildepunktene som skal solariseres, også skal få snudd om fargene.

## Aldring

Alle bildepunkter settes til sine gråtoneverdier, deretter reduseres den grønne og den blå fargekanalen med verdien du velger. Den røde fargekanalen endres ikke.

Aldring

### Aldringsgrad

Angir graden av aldring i prosent. Ved 0 % vises alle bildepunkter med sin gråtoneverdi. Ved 100 % er bare den røde fargekanalen synlig.

## Plakateffekt

Åpne et dialogvindu der du kan velge antall plakatfarger. Med denne effekten blir antallet farger redusert, og fotografiet ser ut som et maleri.

Plakateffekt

### Plakatfarger

Velg hvor mange farger du vil redusere bildet til.

## Popkunst

Gjør om et bilde til popkunstformat.

Popkunst

## Kulltegning

Viser bildet som en kulltegning. Konturene i bildet tegnes med svart, og de opprinnelige fargene tas bort.

Kulltegning

## Relieff

Viser et dialogvindu der du kan lage relieffer. Du kan velge hvor den tenkte lyskilden som bestemmer skyggen skal være, og hvordan bildet skal se ut i relieff.

Relieff

### Lyskilde

Velg hvor lyskilden skal plasseres. Lyskilden vises som en prikk.

## Mosaikk

Slå sammen små grupper med bildepunkter til rektangulære områder i samme farge. Jo større rektanglene er, jo færre detaljer får bildet.

Mosaikk

### Elementoppløsning

Angir hvor mange bildepunkter som skal slås sammen til rektangler.

### Bredde

Velg bredden på de enkelte flisene.

### Høyde

Velg høyden på de enkelte flisene.

### Framhev kantene

Gjør kantene til objektet skarpere.

Lignende emner

Sette inn, redigere og lagre punktbilder